ŠVENČIONIŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ĮGALIOJIMŲ PRADĖTI ADMINISTRACINIŲ NUSIŽENGIMŲ TEISENĄ,

ATLIKTI ADMINISTRACINIŲ NUSIŽENGIMŲ TYRIMUS, SURAŠYTI ADMINISTRACINIŲ NUSIŽENGIMŲ PROTOKOLUS IR NAGRINĖTI ADMINISTRACINIŲ NUSIŽENGIMŲ BYLAS SUTEIKIMO

2023 m. kovo 28 d. Nr. A-256

Švenčionys

Vadovaudamasi Lietuvos Respublikos administracinių nusižengimų kodekso 589 straipsnio 82 punktu ir 615 straipsnio 3 dalimi:

1. Į g a l i o j u Švenčionių rajono savivaldybės administracijos darbuotojus pradėti administracinių nusižengimų teiseną, atlikti administracinių nusižengimų tyrimus, surašyti administracinių nusižengimų protokolus ir nagrinėti administracinių nusižengimų bylas (darbuotojų sąrašas pridedamas).

2. Į p a r e i g o j u šiuo įsakymu įgaliotus Švenčionių rajono savivaldybės administracijos darbuotojus surašant administracinio teisės pažeidimo protokolus, nutarimus administracinio teisės pažeidimo bylose, nutarimus dėl administracinio teisės pažeidimo, kai protokolas nesurašomas, vadovautis atitinkamų formų pildymo taisyklėmis, patvirtintomis Lietuvos Respublikos Vyriausybės 2015 m. birželio 22 d. nutarimu Nr. 640 „Dėl Administracinio teisės pažeidimo protokolo, nutarimo administracinio teisės pažeidimo byloje, nutarimo dėl administracinio teisės pažeidimo, kai protokolas nesurašomas, formų ir jų pildymo taisyklių patvirtinimo“.

3. Į p a r e i g o j u Švenčionių rajono savivaldybės administracijos Bendrąjį skyrių su šiuo įsakymu supažindinti įgaliotus Švenčionių rajono savivaldybės administracijos darbuotojus Dokumentų valdymo sistemos priemonėmis.

4. P r i p a ž į s t u netekusiu galios Švenčionių rajono savivaldybės administracijos direktoriaus 2022 m. spalio 7 d. įsakymą Nr. A-647 „Dėl įgaliojimų pradėti administracinių nusižengimų teiseną, atlikti administracinių nusižengimų tyrimus, surašyti administracinių nusižengimų protokolus ir nagrinėti administracinių nusižengimų bylas suteikimo“.

5. Šis įsakymas skelbiamas Teisės aktų registre.

ADMINISTRACIJOS DIREKTORĖ	JOVITA RUDĖNIENĖ